[{"text_idx": "#000000", "text": "Internacia Tago de Virinoj 2022"}, {"text_idx": "#000002", "text": "Hodiau\u0306, la 8-an de marto, estas la Internacia Tago de Virinoj. Krom la omag\u0302oj, pli gravas memori kial la dato ekzistas. Kvankam estas intencoj montri nur felic\u0302an momenton por gratuli, doni florojn au\u0306 verki belajn mesag\u0302ojn, temas pri memorigo al virinoj pri niaj konkeroj, c\u0302ar tiuj ne venis kiel donacon sed estis rezulto de la kurag\u0302o de niaj pioniroj."}, {"text_idx": "#000003", "text": "Genra egaleco ne estas simpla kombino de vortoj, g\u0302i signifas partopreneblecon, reprezentadon, justecon kaj solidarecon, temas pri demandi al si mem (sendepende de sia genro) kian mondon ni deziras konstrui. La lukto de virinoj estas historie longa kaj ec\u0302 post tiom da konkeroj, g\u0302i aspektas senfina. Kelkfoje la movoj kaj s\u0302ang\u0302oj de ideoj ene de la socio intencas minaci tion sed nia historio montras la devigon resti atentajn c\u0302ar la vojoj por iri estas longaj. Pro tio, ni bezonas unu la alian."}, {"text_idx": "#000004", "text": "La vojo estas malfacila sed kune ni sonas la propran ritmon de la mars\u0302ado. La defioj venas kaj instigas nin batali. Ni vivas la longdau\u0306ran Kovim-19 pandemio, kaj tio por virinoj signifas: hejma perforto tutmonde kreskig\u0302is, la mortigo de virinoj pliig\u0302as; la perdo da laboro kaj financa sendependeco plimulte afektas virinojn; preskau\u0306 la tuta hejma purigado, zorgado de infanoj pli pezas al inoj, plenkreskaj kaj ec\u0302 infanaj."}, {"text_idx": "#000005", "text": "Due, ne ekzistas dau\u0306ripoveco sen voc\u0302oj kaj partoprenado de virinoj. Neegaleco inter genroj estas la plej ofta socia problemo tra la mondo kaj forta baro al la fino de maljustaj vivkondic\u0302oj. La plejmulto de malric\u0302uloj estas virinoj, la salajroj, laborsituacioj, la nealiro al eduksistemo igas la grupon pli vundebla. Klimata s\u0302ang\u0302o kau\u0306zas malfacilaj\u0302ojn al virinoj en malric\u0302aj landoj, pro neeblo aliri kaj propre uzi naturajn rimedojn."}, {"text_idx": "#000006", "text": "Nuntempe la mondo parolas pri milito kaj oni ne povas forgesi kaj kontrau\u0306i g\u0302in en c\u0302iuj partoj de la planedo. Militoj minacas tutan homaron, kaj aparte ni scias ke la korpo de virinoj estas pli endang\u0302eritaj, dum tiaj situacioj ig\u0302as parto de la disputo, kvazau\u0306 teritorion por invadi kaj molesti. Pri tio ne estas permeso silenti kaj neniam ni forgesu ke konkero da paco ne ekzistas sen virinoj, kies partopreno necesas esti plena en sia diverseco. G\u0302uste pro la diversaj manieroj esti virinoj tra la mondo, esence ni parolu plurale."}, {"text_idx": "#000007", "text": "Kiel organizo, TEJO historie laboras, kunagadas por detrui barojn, diskutas pli inkluzivajn politikojn, agadojn kaj agnoskas la devigon labori c\u0302iutage por egaleco. Ni fortigu la voc\u0302ojn de virinoj tra la mondo, batalu solidare por egalaj s\u0302ancoj kaj rajtoj. Hodiau\u0306 ni memoru: de la pioniroj ni lernis, de la nuntempaj ni mars\u0302as, por niaj venontaj konstruas. Vivu la Internacia Tago de Virinoj!"}, {"text_idx": "#000008", "text": "TEJO: Internacia Tago de Virinoj 2022 - La Ondo de EsperantoLa Ondo de Esperanto\nPatricio Agusti\u0301n Iglesias dit le:\nKia interesa deklaro! Mi speciale s\u0302atis c\u0302i tiun frazon:\nHodiau\u0306 ni memoru: de la pioniroj ni lernis, de la nuntempaj ni mars\u0302as, por niaj venontaj konstruas.\nDankon Luana pro via elstara, longdau\u0306ra laboro! Ni ja bezonas pli da kurag\u0302aj, lertaj virinoj kiel vi en TEJO!"}]